**Naziv obveznika:** TRGOVAČKI SUD U VARAŽDINU **Razina:** 11

**RKP:** 3574 **Razdjel:** 109

**Matični broj:** 03365042 **Šifra djelatnosti:** 8423

**OIB:** 07397915111 **Šifra županije:** 5

**Pošta i mjesto:** 42000 VARAŽDIN **Šifra grada/općine:**472

**Adresa sjedišta :** BRAĆE RADIĆA 2

**Oznaka razdoblja:** 2023-06

Temeljem odredbi čl. 76. i odredbi članka 81. Zakona o proračunu ("Narodne novine" broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana ("Narodne novine" broj 85/23), uz izvještaj o izvršenju proračuna i financijskog plana podnosi se:

1. **OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA RAZDOBLJE OD 01.01.-30.06.2023. GODINE**

Financijski plan Trgovačkog suda u Varaždinu za 2023. godinu izrađen je u skladu sa metodologijom propisanom Zakonom o proračunu, Zakonom o fiskalnoj odgovornosti, Pravilnikom o proračunskom računovodstvu i računskom planu, pridržavajući se Uputa Ministarstva financija.

Sadržaj i postupak donošenja Financijskog plana propisan je Zakonom o proračunu (NN br. 144/21). Izrada Financijskog plana zasniva se na proračunskim načelima zakonitosti, ispravnosti, točnosti, uravnoteženosti i transparentnosti, a po načelu jedne godine. Financijski plan suda za 2023. godinu čine prihodi i rashodi iskazani prema ekonomskoj i funkcijskoj klasifikaciji te izvorima financiranja.

* 1. **OBRAZLOŽENJE IZVRŠENJA OPĆEG DIJELA FINANCIJSKOG PLANA ZA RAZDOBLJE 01.01.-30.06.2023.**

Financijski plan Suda za 2023. godinu odnosi se na planirane prihode i rashode i to:

-prihodi poslovanja: 736.180 eura

-rashodi poslovanja: 736.180 eura

* 1. **UKUPNI PRIHODI**

Ukupni prihodi za 2023. godinu planirani su u iznosu od 736.180 eura u razdoblju od 01.01.-30.06.2023. godine, ostvareni su u iznosu od 364.138 eura, što je 49% u odnosu na ukupni plan.

Prihodi su ostvareni:

- iz Državnog proračuna u iznosu od 363.719 eura,

- vlastiti prihodi koji su ostvareni preslikom sudskih akata u iznosu od 419 eura.

* 1. **UKUPNI RASHODI**

Ukupni rashodi za 2023. godinu planirani su u visini prihoda u iznosu od 736.180 eura, a ostvareni su, u razdoblju od 01.01.-30.06.2023. godine, u iznosu od 365.132 eura, što je 50 % ostvarenja ukupnih rashoda.

Analizom vrijednosti planiranih i ostvarenih rashoda vidljivo je da ostvareni rashodi prate planirane vrijednosti.

Najviša stavka poslovanja čine rashodi poslovanja za zaposlene koja obuhvaća plaće i ostala materijalna prava kao što su jubilarne nagrade, pomoći, regres, naknada prijevoza te doprinosi na plaće. Navedeni rashodi čine 106 % ukupnih rashoda poslovanja.

Vidljiv je porast rashoda za zaposlene s obzirom da je u izvještajnom razdoblju došlo do znatnog povećanja iznosa za plaće, regresa i naknade prijevoza.

Na materijalne rashode poslovanja za izvještajno razdoblje odnosi se 29% ukupnih rashoda i to najvećim dijelom za troškove poštarine i uredskog materijala.

U razdoblju od 01.01.-30.06.2023. godine ostvarenje ukupnog Financijskog plana na ime prihoda poslovanja iznosi 49%, a na ime rashoda poslovanja 50 %.

S obzirom na ostvarenje navedenih vrijednosti kao rezultat poslovanja Suda na dan 30. lipnja 2023. godine iskazuje se manjak od 1.628 eura.

Sukladno Uputi Ministarstva financija izvještaji „Račun financiranja“ i Račun financiranja prema izvorima financiranja,“ nisu popunjeni.

Izvještaj o izvršenju proračuna i financijskog plana objaviti će se na internetskoj stranici Trgovačkog suda u Varaždinu.

U Varaždinu, 17. kolovoza 2023.

Izvještaj sastavio: Odgovorna osoba:

Mirjana Horvat Marija Levanić-Škerbić